Priešvėjinės salos (Polinezija)

Priešvėjinės salos (pranc. Îles du Vent, taitiečių kalba: Te Fenua Ni'a Mata'i) – rytinė Visuomenės salų Prancūzų Polinezijoje dalis. Bendras sausumos plotas 1195 km². Salynas sudaro ir administracinį padalinį (pranc. subdivision administrative). Svarbiausias miestas – Papeetė. Salose gyvena net 75 % šalies gyventojų. Gyventojų dauguma kalba prancūziškai ir taitietiškai. Sudaro šios salos: Taitis Murea Mehetia Tetiaroa Maiao. Pirmosios 3 salos – vulkaninės kilmės (aukštis iki 2241 m). Likusios dvi – koraliniai atolai. Padalinys padalintas į komunas: Arue, Faaa, Hitiaa O Te Ra, Mahina, Moorea-Maiao, Paea, Papara, Papeetė, Pirae, Punaauia, Taiarapu-Est, Taiarapu-Ouest, Teva I Uta. Išnašos